**Informatīvais ziņojums**

**Par neformālo Eiropas Savienības Vispārējo lietu padomes**

**2012. gada 10.-11. jūnija sanāksmi**

2012. gada 10.-11.jūnijā Horsenā/Orhūsā (Dānijā) notiks neformālā Vispārējo lietu padomes (VLP) sanāksme. Darba kārtības galvenais jautājums: ES daudzgadu budžets 2014.-2020.gadam. Ministru diskusija paredzēta, balstoties uz Dānijas prezidentūras sagatavoto sarunu ietvaru.

2012.gada 29.maija VLP notika pirmā ministru diskusija par visu sarunu ietvara tekstu, jo līdz šim skatīti tikai atsevišķi tā elementi. Šajā sanāksmē Latvija atkāroti uzvēra tai svarīgākos jautājumus. Sarunu ietvara sadaļā par Kohēzijas politiku Latvijas interesēs ir panākt nosacījumus, kas nodrošinātu Latvijai tādu Kohēzijas politikas finansējuma piešķīrumu, kas būtu pietiekams ES2020 stratēģijas nacionālo mērķu sasniegšanai un prioritāšu īstenošanai. Sarunu ietvara sadaļā par Kopējo lauksaimniecības politiku Latvija uzstāj uz nepieciešamību nodrošināt straujāku tiešo maksājumu izlīdzināšanu, vienlaikus nosakot minimālu tiešo maksājumu līmeni iepretim ES vidējam līmenim. Attiecībā uz Eiropas Infrastruktūras savienošanas instrumentu (CEF) Latvijai ir būtiski, lai CEF finansējums būtu nacionālo Kohēzijas politikas finansējuma aploksni papildinošs, un lai tiktu paredzēti atbilstoši nosacījumi Latviju interesējošo projektu īstenošanai. Savukārt attiecībā uz pētniecību un attīstību Latvija vēlas panākt pēc iespējas līdzsvarotāku visu ES dalībvalstu dalību programmas „Horizonts 2020” izmantošanā.

10.-11.jūnija neformālās VLP diskusijā turpinās uzsvērt tai svarīgākos jautājumus: risinājumu Kohēzijas politikā, tiešo maksājumu straujāku konverģenci, godīgus nosacījumus dalībai „Horizonts 2020” programmā, kā arī intereses CEF instrumentā.

**2. Latvijas delegācija neformālajai Eiropas Savienības Vispārējo lietu padomes**

**2012. gada 10.-11.jūnija sanāksmei**

Delegācijas vadītājs: Edgars Rinkēvičs, ārlietu ministrs

Delegācijas dalībnieki: Armands Eberhards, Finanšu ministrijas valsts sekretāra vietnieks;

 Atis Lots, ārlietu ministra biroja vadītājs;

 Jānis Bērziņš, Ārlietu ministrijas pastāvīgo pārstāvju komitejas II daļas (COREPER II) nodaļas vadītājas vietnieks.

Iesniedzējs: ārlietu ministrs E.Rinkēvičs

Vīza: valsts sekretārs A.Teikmanis

01.06.2012. 15:10

270

Nellija Reinicāne, 67016332

nellija.reinicane@mfa.gov.lv

fakss: 67828121